

**METODOLOGIA ORGANIZĂRII ŞI DESFĂŞURĂRII PROCESULUI DE OBŢINERE A ATESTATULUI DE ABILITARE**

**M 22**

**Aprobat Senat:**

**Conf. univ. dr. Claudia GILIA**

|  |  |  |  |
| --- | --- | --- | --- |
| Responsabilități | Nume, prenume | Funcția | Semnătura |
| Elaborat | Prof.univ.dr.ing. Dinu COLȚUC  Prof.univ.dr. Delia POPESCU | Director SDSI  Director SDSEU |  |
| Verificat | Conf. univ. dr. Adrian ȚUȚUIANU  Conf. univ. dr. ing. Otilia NEDELCU | Președinte Comisia pentru regulamente, metodologii și proceduri  Președinte Comisia pentru calitatea învățământului și cercetării |  |
| Avizat | Conf.univ.dr. Ioan – Corneliu SĂLIȘTEANU | Rector |  |

|  |  |  |
| --- | --- | --- |
| EDIŢIA: **2** |  | REVIZIA: **0** 1 2 3 4 5 |
|  |  |  |
|  | | |
| Intră în vigoare începând cu data de 30.04.2024 | | |
| Aprobat **HSU Nr. XX / 30.04.2024** | | |

**CAPITOLUL I**

**Dispoziții generale**

**Art. 1.** Instituția Organizatoare de Studii Universitare de Doctorat (numită în continuare IOSUD) din cadrul Universității „Valahia” din Târgoviște (numită în continuare UVT) organizează procesul de obținere a atestatului de abilitare pentru domeniile din cadrul celor două școli doctorale și anume Management, Contabilitate, Istorie (Școala Doctorală de Științe Economice și Umaniste, numită în continuare SDSEU) și Ingineria Materialelor, Inginerie Electrică, Inginerie Mecanică (Școala Doctorală de Științe Inginerești, numită în continuare SDSI).

**Art. 2.** Se pot înscrie în vederea obținerii atestatului de abilitare numai persoanele care au diplomă de doctor și care îndeplinesc standardele stabilite de IOSUD și aprobate de către senatul universitar. Standardele IOSUD sunt egale cu standardele minimale naționale definite la art. 156 alin. (1) din Legea învățământului superior nr. 199/2023, cu modificările și completările ulterioare, și aprobate prin ordin al ministrului educației.

**Art. 3.** Atestatul de abilitare este acordat prin ordin al ministrului educației, la propunerea IOSUD, cu avizul Comisiei Naționale de Atestare a Titlurilor, Diplomelor și Certificatelor Universitare, denumită în continuare CNATDCU.

**Art. 4.** Examenul de abilitare constă în susținerea publică a tezei de abilitare în fața unei comisii de specialitate, denumită în continuare comisia de abilitare, numită de Consiliul pentru Studiile Universitare Doctorale (CSUD).

**Art. 5.** (1) Comisia de abilitare este formată din trei specialiști recunoscuți în domeniul de abilitare vizat, conducători de doctorat, care nu se află în incompatibilitate sau conflict de interese. Se află în situația de conflict de interese persoana implicată în procedura de evaluare, dacă:

1. este soț, afin ori rudă până la gradul al III-lea inclusiv;
2. a beneficiat în ultimii 3 ani anteriori evaluării ori beneficiază în prezent de foloase de orice natură din partea persoanei evaluate.

(2) Nu poate fi desemnată, în calitate de membru în comisie, persoana care a fost sancţionată disciplinar, iar sancţiunea aplicată nu a fost radiată, conform legii.

**Art. 6. (1)** Teza de abilitare relevă capacitățile și performanțele didactice și de cercetare ale candidatului. Teza prezintă în mod documentat realizările profesionale obținute ulterior conferirii titlului de doctor în știință, care probează originalitatea și relevanța contribuțiilor academice, științifice și profesionale și care anticipează o dezvoltare independentă a viitoarei cariere de cercetare și/sau universitare.

   (2) Candidatul poate opta pentru redactarea tezei de abilitare în limba romană, caz în care va fi însoțită de un rezumat în limba engleză, sau într-o altă limbă oficială a Uniunii Europene, caz în care va fi însoțită de un rezumat în limba romană.

**Art. 7.** Metodologia privind organizarea și desfășurarea procesului de obținere a atestatului de abilitare este în conformitate cu Legea învăţământului superior nr. 199/2023 și cu Ordinul nr. 3998/2024 pentru aprobarea Metodologiei de acordare a atestatului de abilitare.

**CAPITOLUL II**

**Procesul de abilitare**

**Art. 8.** (1) Candidatul depune la secretariatul IOSUD cererea-tip pentru susținerea exmenului de abilitare (Anexa 1) și documentele pentru dosarul de abilitare, în format letric și electronic:

1. fișa de îndeplinire a standardelor minimale;
2. un portofoliu de minimum 5 și maximum 10 lucrări științifice in extenso considerate relevante de către candidat, elaborate în domeniul de doctorat vizat;
3. curriculum vitae și lista de lucrări;
4. diploma de doctor sau atestatul de recunoaștere sau echivalare a diplomei de doctor obținute în străinătate în copie conformă cu originalul;
5. documente personale de identificare, în copie simplă: actul de identitate, dovada schimbării numelui, în cazul în care numele înscris pe diploma de doctor nu mai coincide cu cel din actul de identitate;
6. teza de abilitare și rezumatul tezei

(2) Introducerea de informații false în dosarele de candidatură pentru abilitare constituie abatere de la normele de etică și deontologie în activitatea de comunicare, publicare, diseminare și popularizare științifică, în conformitate cu prevederile art. 168 alin. (2) lit. c) din Legea învățământului superior nr. 199/2023, cu modificările și completările ulterioare

**Art. 9.** În funcție de domeniul pentru care se solicită abilitarea, directorul SDSEU sau SDSI analizează documentele și deleagă un conducător de doctorat din domeniul respectiv să verifice îndeplinirea standardelor minimale şi, în caz de îndeplinire, avizează fişa din dosarul candidatului.

**Art. 10.** (1) Dacă dosarul este complet și criteriile minimale sunt îndeplinite, directorul SDSEU/SDSI propune directorului CSUD o comisie formată din 3 membri titulari și 2 membri supleanți, specialiști recunoscuți în domeniu, dintre care cel puțin doi membri titulari și 1 membru supleant sunt din afara IOSUD sau a instituției candidatului) (Anexa 2). În caz contrar, dosarul este returnat candidatului.

(2) Directorul CSUD avizează comisia și o transmite spre aprobarea conducerii UVT.

(3) Dosarul candidatului se completează cu propunerea aprobată de conducerea UVT și cu CV-urile membrilor propuși.

**Art. 11.** În termen de maximum 90 de zile de la aprobarea comisiei de abilitare de către conducerea UVT, IOSUD organizează susținerea publică a tezei de abilitare.

**Art. 12.** Candidatul achită taxa de abilitare stabilită în scopul acoperirii cheltuielilor cu privire la organizarea și susținerea tezelor de abilitare. Cuantumul taxei este stabilit de Senatul UVT, la propunerea Consiliului de administrație, în baza propunerilor CSUD.

**Art. 13.** IOSUD afișează anunțul (Anexa 3) și publică pe site, cel puțin până la finalizarea procesului de obținere a atestatului de abilitare și acordarea/neacordarea atestatului de abilitare, următoarele documente și informații ale candidatului:

1. curriculum vitae;
2. lista de lucrări;
3. fișa de verificare privind îndeplinirea standardelor minimale;
4. rezumatul tezei de abilitare;
5. componența comisiei de abilitare;
6. data, ora și locul susținerii tezei de abilitare.

**Art. 14.** În cazul în care, din motive obiective, nu se pot respecta data şi ora susţinerii tezei de abilitare, aceasta se amână cu cel mult 15 zile lucrătoare. Decizia se comunică candidatului şi se afişează la sediul şi site-ul IOSUD.

**Art. 15.** Comisia de specialitate pentru susţinerea tezei de abilitare analizează dosarul de abilitare depus de candidat, înaintea susţinerii publice şi poate solicita lucrări ştiintifice sau alte documente relevante pentru activitatea ştiinţifică, profesională şi academică a acestuia.

**Art. 16.** (1) Toți membrii comisiei de abilitare participă la ședința publică de susținere a tezei de abilitare.

(2) În situații bine justificate, cel mult un membru al comisiei de abilitare poate participa online.

**Art. 17.** Teza de abilitare se susține în limba română, sau într-o altă limbă de circulație internațională, în cadrul unei sesiuni cu un caracter public.

1. Candidatul prezintă teza de abilitare şi perspectivele de dezvoltare a carierei într-un interval de timp de minimum 45 de minute şi maximum 60 de minute;
2. Fiecare membru al comisiei de concurs adresează cel puţin o întrebare candidatului; nu se pot adresa întrebări referitoare la opiniile politice ale candidatului, activitatea sindicală, religie, etnie, starea materială, originea socială sau care pot constitui discriminare pe criterii de sex;
3. Preşedintele comisiei solicită întrebări publicului;
4. Sesiunea de întrebări nu poate depăşi 3 ore.

**Art. 18.** (1) După susținerea publică, comisia de abilitare adoptă o rezoluție de admitere sau de respingere a tezei de abilitare, însoțită de o motivare argumentată a deciziei luate (Anexa 4). Rezoluția este asumată prin semnătură de fiecare membru al comisiei de abilitare, inclusiv prin mijloace electronice, se include în dosarul candidatului și se încarcă pe site-ul oficial al IOSUD.

(2) Rezoluția de admitere sau de respingere a tezei de abilitare pronunțată de comisia de abilitare, împreună cu dosarul depus de către candidat, se transmite de CSUD senatului universitar, în vederea validării.

**Art. 19.** (1) În cazul în care rezoluția comisiei de abilitare propune respingerea tezei de abilitare, în termen de 5 zile de la validarea acesteia de către senatul universitar, IOSUD comunică candidatului raportul comisiei de abilitare.

(2) Candidatul poate depune contestaţie în termen de 7 zile. Contestaţia se formulează în scris, se înregistrează și se depune la registratura universităţii.

(3) În termen de cel mult două săptămâni, CSUD analizează contestaţia. Dacă CSUD admite contestaţia, procesul de susținere publică a tezei de abilitare se reia, prin numirea unei noi comisii de abilitare.

(4) Dacă CSUD nu admite contestația, decizia este irevocabilă şi se comunică candidatului.

**Art. 20.** În situația în care rezoluția comisiei de abilitare este de admitere a tezei de abilitare și aceasta este validată de către senatul universitar, IOSUD transmite CNATDCU dosarul tezei de abilitare în vederea derulării procesului de abilitare de la nivelul Ministerului Educației, conform OM nr. 3998/2024. Documentele din dosarul în versiune electronică (PDF) sunt conformate cu originalul prin semnătură electronică și se incarcă pe platforma administrată de ME prin Unitatea Executivă pentru Finanțarea Învățământului Superior, a Cercetării, Dezvoltării și Inovării (UEFISCDI).

**Art. 21.** În cazul în care la nivelul ME se decide acordarea atestatului de abilitare, se emite ordinul ministrului educației. Ordinul, reprezentând atestatul de abilitare, se transmite IOSUD care îl comunică candidatului în termen de 15 zile.

**Art. 22.** În cazul în care propunerea CNATDCU este de neacordare a atestatului de abilitare, platforma notifică IOSUD privind decizia CNATDCU și referatul sintetic de evaluare, în termen de maximum 15 zile. IOSUD comunică candidatului decizia CNATDCU și referatul sintetic de evaluare în termen de 5 zile.

**Art. 23.** (1) Candidatul are la dispoziție 30 de zile de la data comunicării pentru formularea unei contestații cu privire la decizia CNATDCU.

(2) Contestația se înregistrează și se încarcă în platformă de către IOSUD în termen de maximum 5 zile de la înregistrare.

**Art. 24.** (1) Dacă decizia CNATDCU cu privire la soluționarea contestației este de acordare a atestatului de abilitare, se emite ordinului ministrului și se transmite IOSUD care îl comunică candidatului în termen de 15 zile.

(2) În cazul în care decizia CNATDCU este de neacordare a atestatului de abilitare, platforma notifică IOSUD privind decizia CNATDCU și referatul sintetic de analiză a contestației. IOSUD comunică candidatului decizia CNATDCU și referatul sintetic de analiză a contestației în termen de 15 zile**.**

**CAPITOLUL III**

**Dispoziții finale**

**Art. 25.** După emiterea ordinului, dosarul de abilitare, în format tipărit, se arhivează de către IOSUD, cu regim permanent, iar formatul electronic al dosarului rămâne în platformă, cu regim permanent.

**Art. 26.** UVT decontează cheltuielile de deplasare şi cazare ale membrilor comisiei de abilitare.

**Art. 27.** Prezenta Metodologie a fost avizată de către Consiliul de Administrație al UVT în data de 30.04.2024, a fost aprobată de către Senatul UVT în data de 30.04.2024 și intră în vigoare de la data aprobării sale.

**ANEXE**

|  |  |
| --- | --- |
| Anexa 1 | Cerere-tip pentru susţinerea examenului de abilitare (F442.2016) |
| Anexa 2 | Propunere comisie de specialişti pentru susţinerea tezei de abilitare (F517.2017) |
| Anexa 3 | Anunț sustinere teză de abilitare (F 519.2017) |
| Anexa 4 | Raportul comisiei de abilitare (F 520.2017) |
| Anexa 5 | Rezoluția comisiei de abilitare (F 778.2024) |

*Anexa 1 (F442.2016)*

|  |  |  |
| --- | --- | --- |
|  |  | ***AVIZAT DI RECTOR CSUD,***  ***\_\_\_\_\_\_\_\_\_\_\_\_\_\_\_\_\_\_\_\_\_\_\_\_*** |
|  |  | ***Aviz Director SDSEU/SDSI***  ***ÎNDEPLINIRE STANDARDE MINIMALE:***   |  | | --- | |  |   ***DA*** |
|  |  | |  | | --- | |  |   ***NU*** |
|  |  |  |

***CERERE-TIP PENTRU SUSŢINEREA EXAMENULUI DE ABILITARE***

**DOAMNA DIRECTOR,**

Subsemnatul/subsemnata, ............................................................................, titular la ................................................................................................, având funcţia de .................................................., solicit prin prezenta susţinerea tezei de abilitare în domeniul de studii universitare de doctorat ..........................................................

**Declar pe propria răspundere că informaţiile prezentate în această cerere şi în dosarul de abilitare corespund realităţii.**

***Data, Semnătura,***

***DOAMNEI DIRECTOR AL CSUD-UVT***

*Anexa 2* (*F517.2017)*

Nr. \_\_\_\_\_\_\_\_\_\_\_\_\_\_

Aprobat,

Avizat, RECTOR,

\_\_\_\_\_\_\_\_\_\_\_\_\_\_\_\_\_\_\_\_\_

Director CSUD,

\_\_\_\_\_\_\_\_\_\_\_\_\_\_\_\_\_\_

**DOMNULE RECTOR,**

Vă rugăm să aprobaţi comisia de specialişti pentru susţinerea tezei de abilitare cu titlul*:*

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

elaborată de \_\_\_\_\_\_\_\_\_\_\_\_\_\_\_\_\_\_\_\_\_\_\_\_ titular la \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

în vederea obţinerii atestatului de abilitare în cadrul IOSUD-UVT, domeniul \_\_\_\_\_\_\_\_\_\_\_\_\_\_\_\_\_:

|  |  |  |  |
| --- | --- | --- | --- |
| Nr. crt. | NUMELE și prenumele | Email | Instituția unde își desfășoară activitatea |
| 1. |  |  |  |
| 2. |  |  |  |
| 3. |  |  |  |
| 4. | - supleant |  |  |
| 5. | - supleant |  |  |

Data:

DIRECTOR SDSEU/SDSI,

\_\_\_\_\_\_\_\_\_\_\_\_\_\_\_\_\_\_\_\_\_\_\_

*Anexa 3 (F 519.2017)*

**ANUNŢ**

Vă aducem la cunoştinţă că în ziua de \_\_\_\_\_\_\_\_\_\_\_\_\_, orele \_\_\_\_\_\_\_\_*, la \_\_\_\_\_\_\_\_\_\_\_\_\_\_\_\_\_\_\_ UNIVERSITATEA ,,VALAHIA” DIN TÂRGOVIŞTE*, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Târgovişte, va avea loc susţinerea publică a tezei de abilitare intitulată:

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

elaborată de **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**,

titular la \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

în vederea obţinerii atestatului de abilitare în cadrul IOSUD-UVT,

domeniul: \_\_\_\_\_\_\_\_\_\_\_\_\_\_\_\_\_\_.

**COMISIA DE SPECIALITATE:**

1. (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)
2. (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)
3. (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

*Vă invităm să luaţi parte la şedinţa publică de susţinere a tezei de abilitare!*

*Anexa 4 (F520.2017)*

**RAPORTUL COMISIEI DE ABILITARE**

**din data de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**NUMELE ȘI PRENUMELE CANDIDATULUI:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Titlul tezei de abilitare:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Direcțiile principale de cercetare:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Domeniul de studii universitare de doctorat:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(În care urmează să se confere calitatea de conducător de doctorat)

**Punctele tari** ale tezei de abilitare:

1.

2.

3.

4.

5.

**Punctele slabe** ale tezei de abilitare:

1.

2.

3.

4.

5.

**Rezultatul votului / observații / concluziile comisiei de abilitare se motivează în continuare:**

(a se continua pe verso dacă este necesar)

…………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………....................................................................................................

**COMISIA DE ABILITARE**

|  |  |
| --- | --- |
| **Numele și prenumele** | **Semnătura** |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_**

*Anexa 5 (F.778.2024)*

Nr. înregistrare:

**Aprobat:**

**HS ..... din.....**

**REZOLUȚIE privind**

**acordarea / neacordarea**

**atestatului de abilitare**

**CANDIDATULUI:** ………………………………………………………………………………..

**Titlul tezei de abilitare:** ………………………………………………………………………….....

…………………………………………………………………………………………………………**Domeniul de studii universitare de doctorat:** ……………………………………………………...

**MOTIVAȚIE:**

………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

**COMISIA DE ABILITARE**

|  |  |
| --- | --- |
| **Numele și prenumele** | **Semnătura** |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_**